Diari Oficial de la Generalitat Valenciana


Sumari del DOGV 3855, del 10-10-2000 (2000/7791)

Notificació dels expedients sancionadors de multes números 32/2000, 33/2000, 37/2000, 46/2000 y 44/2000.
--------------------------------------------------------------------------------------------------------

### Dades del document

Número de DOGV
:   3855

Data del DOGV
:   10-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7791


Organisme emissor
:   Conselleria de Justícia i Administracions Públiques

Tipus de document
:   Anunci

Notificació dels expedients sancionadors de multes números 32/2000, 33/2000, 37/2000, 46/2000 y 44/2000. [2000/A7791]
  
De conformitat amb el que ha acordat aquesta Secretaria General, i a l'empara d'allò que s'ha disposat en els articles 59.4 i 58.1 de la Llei 30/1992, de Règim Jurídic de les Administracions Públiques i del Procediment Administratiu Comú; mitjançant el present edicte es notifica a les persones interessades les sancions dictades en els expedients sancionadors, que s'han tramitat a la Direcció Territorial de Castelló d'aquesta Conselleria de Justícia i Administracions Públiques:
  
- Expedient de multes número 32/2000. Sanció de data 29 de maig de 2000, dictada pel director general d'Interior, per la qual s'acorda imposar a la senyora María Isabel Ferreres Andreu, l'últim domicili conegut de la qual és el camí Vell d'Alcanar, número 13, de la localitat de Benicarló, una sanció de 250.000 pessetes, d'acord amb els següents fets: «A Peñíscola, a les 04.10 hores del dia 11 de juliol de 1999, personada la força denunciant en el Pub 2009, siti a l'avinguda Papa Lluna, 4, va poder constatar que romania obert al públic, i l'hora reglamentària de tancament és les 03.30 hores. Així mateix, es va constatar la presència de menors de 16 anys, als quals se servia i permetia la consumició de begudes alcohòliques», constitutius d'infraccions administratives tipificades en els articles 22.e i f i 21.g de la Llei 2/1991, de 18 de febrer, de la Generalitat Valenciana, d'Espectacles, Establiments Públics i Activitats Recreatives.
  
- Expedient de multes número 33/2000. Sanció de data 29 de maig de 2000, dictada pel director general d'Interior, per la qual s'acorda imposar al senyor Marcelino Montes Hernández, l'últim domicili conegut del qual és el carrer Penyagolosa, 6, 2n, de la localitat de València, una sanció de 125.000 pessetes, d'acord amb els següents fets: «La plaça de bous portàtil ubicada al carrer Michalovre, partida Mayorazga, instal·lada per a la celebració dels festejos taurins els dies 21 i 30 de maig de 1999, mancava dels preceptius corrals de reconeixements», constitutius d'infracció administrativa tipificada en l'article 22.l de la Llei 2/1991, de 18 de febrer, de la Generalitat Valenciana, d'Espectacles, Establiments Públics i Activitats Recreatives.
  
- Expedient de multes número 37/2000. Sanció de data 29 de maig de 2000, dictada pel director general d'Interior, per la qual s'acorda imposar a la senyora Sonia Othman Bentria, l'últim domicili conegut de la qual és l'avinguda del Far, 65, de la localitat d'Orpesa (Castelló), una sanció de 175.000 pessetes, d'acord amb el següents fets: «A Orpesa, a les 03.45 hores del dia 8 d'agost de 1999, personada la força denunciant a la croissanteria sítia a l'avinguda El Far, número 65, va poder constatar que romania oberta al públic amb unes 20 persones al seu interior. L'hora reglamentària de tancament era les 02:00 hores. Així mateix, va constatar que mancava dels fulls de reclamacions», fets constitutius d'infraccions administratives tipificades en els articles 21.g, 22.a, de la Llei 2/1991, de 18 de febrer, de la Generalitat Valenciana, d'Espectacles, Establiments Públics i Activitats Recreatives.
  
- Expedient de multes número 46/2000. Sanció de data 25 d'agost de 2000, dictada pel director general d'Interior, per la qual s'acorda imposar al senyor Vladimir Madrid Molina, l'últim domicili conegut del qual és el carrer Barcelona, número 6.3r, 5a, de la localitat de València, una sanció de 125.000 pessetes, d'acord amb els següents fets: «A Vinaròs, a les 18.25 hores del dia 27 de febrer de 2000, disputant-se el minut 87 del partit de futbol entre l'equip local i l'Acer, al camp de futbol Servol, quan l'equip local va marcar el seu segon gol, el porter de l'equip visitant, que ja havia fet provocacions al públic anteriorment, es va dirigir cap a la grada posterior i la que quedava a la seua esquerra amb els punys en alt amb actitud desafiadora, incitant el públic amb gestos provocadors cap aquest, fet que va ocasionar que dos espectadors botaren al terreny de joc amb intenció d'agredir-lo, i hagué d'intervindre la força actuant per a impedir-ho», aquests fets són constitutius d'infracció administrativa tipificada en l'article 89.d, de la Llei 4/1993, de 20 de desembre, de la Generalitat Valenciana, de l'Esport de la Comunitat Valenciana.
  
- Expedient de multes número 44/2000. Sanció de data 25 d'agost de 2000, dictada pel director general d'Interior, per la qual s'acorda imposar al senyor Víctor Manuel Díez Gil, l'últim domicili conegut del qual és l'avinguda de la Constitució Espanyola, número 33, 4t A, de la localitat de Burgos, una sanció de 125.000 pessetes, d'acord amb els següents fets: «A Castelló de la Plana, a les 17.15 hores del dia 1 d'abril de 2000, personada la força denunciant als voltants de la plaça de bous de Castelló de la Plana, sítia a l'avinguda de Pérez Galdós, va procedir a la intervenció de dues entrades procedents de revenda, ocupades al senyor Víctor Manuel Díez Gil», fet constitutiu d'infracció administrativa tipificada en l'article 22.d, de la Llei 2/1991, de 18 de febrer, d'Espectacles, Establiments Públics i Activitats Recreatives.
  
Cosa que es posa en coneixement de les persones interessades referides, als efectes oportuns i establits en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que, contra la present resolució, que no posa fi a la via administrativa, podeu interposar un recurs d'alçada en el termini d'un mes, davant de l'òrgan superior jeràrquic d'aquell que va dictar aquest, de conformitat amb el que s'ha establit en l'article 107, en relació amb el 114 i següents de la citada Llei 30/1992, de 26 de novembre, en la redacció donada per la Llei 4/1999, de 13 de gener, tot això sense perjuí que utilitzeu qualsevol altra via que estimeu oportuna.
  
En el supòsit que no feu ús del vostre dret a recórrer en el termini anteriorment indicat, haureu de fer efectives les multes, utilitzant els impresos a arreplegar en aquestes oficines, carrer Major, 78 de Castelló de la Plana, en qualsevol de les entitats col·laboradores que en el citat imprés consten, de conformitat amb el que s'ha establit en el Decret 105/1992, de 6 de juliol, sobre recaptació de taxes, preus públics i sancions de la Generalitat Valenciana, i l'Ordre de 26 de febrer de 1993, que desenrotlla l'al·ludit decret, i trametre a les referides oficines l'exemplar corresponent de l'administració.
  
Se us adverteix que, en cas de no abonar-les en el dit període voluntari, es procedirà sense més tràmit a la seua exacció per via executiva.
  
I perquè servisca de notificació a les persones interessades mencionades, s'expedeix el present edicte.